Tervetuloa ohjelmaamme! -Kiitos
-Voisitko aluksi kertoa jotakin omasta elämästäsi.
-Haluan aloittaa sanomalla, että on mahtavaa olla Suomessa.
Kiitos kutsusta. Olette mukavia ihmisiä.
Suomi on mahtava lumen ja saunojen maa.
On mukava olla täällä. -Pidätkö saunasta? -Kyllä
-Mikä on parasta saunassa? -Hikoileminen
Ja se, että saa olla yksin Jumalan kanssa. -Se onkin kivaa.
Kuinka monta kertaa olet ollut Suomessa?
-Kolme kertaa.
Ensimmäinen kerta oli, kun kirjani...
Miksi juuri minä
Ensimmäinen kerta oli, kun kirjani ilmestyi suomeksi.
Siitä on 7 vuotta.
Sitten kävin viime vuonna ja nyt olen täällä kolmannen kerran
Luulen, että tulen näkemään lisää tätä maata ja sen mukavia asukkaita
-Tuletko joskus taas uudelleen Suomeen?
-Kuten sanoin, minulla on sellainen tunne.
Se tarkoittaa, että palaan tänne aina uudelleen.
-Sepä kivaa. Haluamme kutsua sinut uudelleen.
Synnyit juutalaiseen perheeseen Israelissa -
monen monta vuotta sitten. -Ei siitä niin monta vuotta ole!
-Ei, ei. Olet nuori. -Kyllä...
-Perheesi noudatti sääntöjä ja perinteitä.
Sapattina kävit synagogassa.
-Kyllä. Kasvoin uskonnollisessa perheessä.
Meitä oli 8 lasta. Syntymäkotini on Galileajärven rannalla.
Kasvoin uskonnollisiin perinteisiin -
ja kansani Israelin rituaaleihin.
Oli mahtava saada syntyä Israelin historian tässä vaiheessa.
Puhumme siitä ehkä hieman myöhemmin.
Jätin uskonnon noin 15-vuotiaana.
Tajusin, ettei se ollut mitään, mikä koskettaa sydäntäni.
Paljon rituaaleja, paljon perinteitä
En oikeastaan löytänyt Jumalaa synagogasta, -
joten lähdin maailmalle.
Lähdin Israelista 22-vuotiaana.
Matkustin eri paikoissa, Euroopassa, Bahamasaarilla, USA:ssa
Yhdysvalloissa New Jerseyssä vuonna 1977 -
eräs mies käveli liikkeeseeni.
Minulla oli lahjakauppa. Toin tavaroita Israelista ja Meksikosta.
Vaikka luovuin uskonnosta, en koskaan luopunut Jumalasta.
Pöydälläni oli juutalaisten Raamattu eli Vanha testamentti.
Kun mies nimeltä Jeff käveli sisään kauppaani, -
hän oli nähnyt hepreankielisen Raamattuni.
Innosta palaen hän alkoi puhua minulle Jeesuksesta.
Taustani vuoksi tietenkin vastustin kuin useimmat kansastani.
Kirkkohistorian valossa pidämme Jeesusta vastuussa -
monesta kansaamme kohdanneesta tuskasta, -
vainoista, holokaustista.
Pidämme Jeesusta vastuussa kansamme kovasta historiasta, -
jossa on ollut hyvin paljon vainoja.
Vastaukseni oli kielteinen.
Mutta tämä mies, Jeff, tunsi hyvin Vanhan testamentin.
Hänellä tiesi paljon profeetoista.
Hän alkoi käydä kaupassani pari kertaa viikossa -
hieman ennen sulkemisaikaa.
Hän alkoi avata minulle Kirjoituksia.
Puolen vuoden kuluttua olin selkä seinää vasten.
Minulla oli päätös tehtävänä: -
joko uskoisin rabbeja, vanhempiani ja opettajia -
tai sitten kuuntelisin profeettojen Sanaa, -
jotka antoivat erittäin selkeän kuvauksen Jeesuksesta.
Profetioita on yli 300. Se valtasi sydämeni.
Käsitin, että minun täytyy alkaa lukea Uutta testamenttia.
Aloin lukea UT:ta 25-vuotiaana ensimmäisen kerran elämässäni.
En tiennyt, mitä minun tulisi odottaa kirjan lukemiselta.
Kaikki lukemani vei minut takaisin kotiini, Galileaan, synagogaan.
Kirja kertoi Abrahamin, Iisakin ja Jaakobin Jumalasta.
Sanoma oli täynnä rakkautta, armoa ja anteeksiantoa.
On ihmeellistä, miten juutalainen Uusi testamentti onkaan.
Siellä ei mainittu mitään historian tapahtumista tai joulukuusista.
Luin juutalaisten perinteisistä juhlista, -
pääsiäisestä, lehtimajanjuhlasta, viikkojuhlasta, helluntaista, -
sapatista, hanukasta. Ne kaikki olivat minulle tuttuja juhlia.
Olin ihmeissäni siitä, että kristitty maailma -
on saanut juutalaisen kirjan, joka kertoo Israelista ja Jumalasta
näyttämään niin vieraalta juutalaisten silmissä.
Raamatussa ei mainita kirkonkelloja, -
mutta kuulin sieltä shofarin äänen.
Sofarin ääni kuuluu UT:ssa hyvin selvänä.
Puhallanko siihen? -Tietenkin.
Tulee päivä, jolloin kuulemme saman äänen.
En kuullut kirkonkellojen ääntä vaan shofarin äänen.
Lopulta kysyin tosissani Jumalalta, -
onko Jeesus todellakin luvattu Messias.
Kysyin Jumalalta tätä rukouksessa aika monta viikkoa.
Joka ilta sanoin, että jos Hän ilmestyisi, -
olisin Hänen palvelijansa loppuikäni, -
olisin Hänen orjansa, asettaisin korvani pihtipieltä vasten -
ja antaisin koko elämäni Hänelle.
Mutta Hänen täytyisi ilmestyä minulle, -
sillä minun oli hyvin vaikea uskoa kirkkohistorian valossa, -
että Jeesus on valittu, siitä huolimatta mitä olin lukenut VT:stä
Sillä jos Jeesus on valittu, miten kirkko voi mennä -
niin kauas Jeesuksen opetuksista, että meitä tapettiin.
Meidät annettiin kuolemaan.
Menin Jumalan eteen, Abrahamin, Iisakin ja Jaakobin Jumalan eteen.
Hän ilmestyi, ja sen jälkeen kaikki muuttui.
Siitä on yli 28 vuotta.
Silloin heräsin siihen todellisuuteen, -
että on olemassa Jumala, joka on hyvin henkilökohtainen.
Hän puhuu sellaisen ihmisen sydämeen, -
joka ottaa vastaan nöyränä Hänen anteeksiantonsa -
eli Jeesuksen, pääsiäiskaritsamme veren.
Evankeliumi on nöyriä ihmisiä varten.
Kuka tahansa, joka tulee nöyränä Israelin Pyhän luo -
ja ymmärtää olevansa syntinen ja tarvitsevansa epätoivoisesti -
lunastusta, anteeksiantoa synneistä, -
minkä Jumala on antanut rakkaudessa ja armossa Jeesuksessa Kristuksessa
Tällainen henkilö saa uuden sydämen ja hengen.
Se oli minulle elämäni mahtavin päivä.
Silloin paruin ja itkin. Se on sanoinkuvaamatonta.
Kuin lapsi, joka tulee äitinsä kohdusta, -
huutaa rakkauden valtavasta voimasta.
Tulet puhtaaksi kuin valkoinen lumi.
Tunsin kutsun sydämessäni mennä kansani luo, -
Israeliin, kotimaahani, tarjoamaan juutalaisille -
etuoikeutta, mahdollisuuden tavata Jeesus juutalaisessa kontekstissa.
-Kuinka vaikea on ollut pysyä päätöksessä?
-Kun tein päätöksen, Jumala puhui hyvin selvästi sydämelleni.
Olen kävellyt sillä kaidalla tiellä jo 28 vuotta.
On ollut heikkouksia ja olen tehnyt virheitä.
Mutta minulla on Jumala, joka osaa pitää kiinni elämästäni paremmin -
kuin itse osaan pitää kiinni Hänestä.
Olen mennyt pari kertaa harhaan, mutta Hän on ollut Hyvä Paimen.
Hän on ohjannut minut takaisin oikealle polulle.
On mahtava seikkailu vaeltaa Hyvän Paimenen kanssa.
Hän osaa johdattaa vihreille niityille.
Hän pitää maljan aina täynnä.
-Mitä sinulle tapahtui?
Päätit juutalaisena rythyä seuraamaan Jeesusta.
Mitä tapahtui juutalaiselle Jakoville?
Oletko edelleen juutalainen? -No, mutta Leena!
Silloin vasta tajusin, mitä juutalaisena oleminen todella on!
Mutta minusta ei ole tullut kristittyä siinä mielessä, -
jollaisena se ymmärretään eli uskontona.
Jos pidämme kristittynä henkilöä, joka seuraa Kristusta, -
olen ylpeä, että minua kutsutaan kristityksi.
Mutta jos ajattelemme kristinuskoa omana uskontonaan, -
se on iso virhe.
Se on kaukana totuudesta.
Jeesus oli juutalainen. Apostolit olivat juutalaisia.
Uusi testamentti on juutalaisten kirjoittama.
Minun juutalaisena ei tarvitse jättää omaa taustaani, -
omaa uskontoa ja muuttua toisen uskonnon kannattajaksi.
Pakanamaailman täytyy jättää omat tapansa ja epäjumalansa.
Sen täytyy jättää omat käsityksensä Jumalasta.
Heidän täytyy siirtyä pimeydestä valon valtakuntaan, -
jonka Jumala on luvannut Israelille
Pakanat saavat osansa Israelille annetuista lupauksista -
ei päinvastoin.
Heidät oksastetaan öljypuuhun. Juutalaisten ei tarvitse muuttua, -
vaan pakanat tulevat yhdeksi Israelin kanssa uskon kautta.
-Kun muutit takaisin Israeliin. -Vuonna 1981.
-Perustit Pelastuksen shofar -lähetysjärjestön.
-Israelin pelastuksen shofar aloitti toimintansa lähetysmissiona
Itse järjestö johtoryhmineen perustettiin vuonna 1984.
-Minkälaista toimintaa lähetysjärjestöllä on nykyisin?
-Kuten alussa kerroin, -
Herra käski minun mennä takaisin kansani, Israelin, luo, -
ja antaa heille mahdollisuus tutustua Jeesukseen -
juutalaisessa kontekstissa.
Usko tulee kuulemisesta. Kuuleminen Kristuksen Sanasta.
Israelin pitää kuulla Jeesuksesta juutalaisessa kontekstissa.
Teemme katulähetystyötä, laadimme kirjallista opetusta, -
joka perustuu Vanhaan testamenttiin
Tätä kirjaa on julkaistu hepreaksi yli 200 000 kpl.
Sadat israelilaiset ovat tulleet uskoon lukemalla tätä kirjaa.
Näemme, että Jumala käyttää -
Pelastuksen shofar -lähetysjärjestöä uudella tavalla
kun Hän täyttää lupaustaan, -
jonka mukaan Hän saa Israelin kadehtimaan pakanakansoja.
Viimeisen 10 vuoden aikana on tapahtunut jotakin mahtavaa.
Jumala on alkanut avata ovea tuomalla uskovia kansoista -
Israeliin 3- ja 2-viikon mittaisiin kampanjoihin.
Valmistamme näitä uskovia toimimaan 50 hengen ryhmissä.
Nuorimmat ovat 18-vuotiaita ja vanhin on ollut 77-vuotias.
He ovat tulleet 16 eri kansasta.
Uskon, että tulevina vuosina eri kansallisuuksia on enemmän, -
jokaisesta heimosta, kielestä ja kansasta.
Ihmiset ovat eri taustoista.
Jotkut ovat professoreita ja tohtoreita.
Jotkut tulevat suoraan vankilasta.
Toiset toimivat arvostetuissa, toiset vaatimattomissa ammateissa.
Ristin juurella olemme kaikki yhtä perhettä Jumalan kunniaksi
ja kaikilla on sydämessään julistaa evankeliumia juutalaisille
Ensimmäisenä kolmena päivänä ihmisiä koulutetaan -
esittämään evankeliumi juutalaisille juutalaiseen tapaan.
Kolmen intensiivisen koulutuspäivän aikana opetamme, -
miten puhua juutalaiselle siten, etteivät he ajattele, -
että heille kerrotaan muista jumalista, -
vaan että heille kerrotaan luvatusta Lunastajasta, Messiaasta.
Sen jälkeen lähdemme eri puolille maata, -
Galileaan, Golanille, Libanonin rajalle, Syyriaan, Jerusalemiin, -
Kuolleellemerelle, erämaahan.
Käymme joka puolella maata evankelioimassa.
Emme kulje yhdestä pyhästä paikasta toiseen, -
vaan tapaamme ihmisiä siellä missä he ovat -
ja jaamme rakkauden, totuuden, Herramme ilosanomaa.
-Miten israelilaiset suhtautuvat noihin ryhmiin?
Useimmathan Israeliin tulevista kutsuvat itseään kristityiksi.
Kristityt ovat aiheuttaneet monia ongelmia juutalaisille -
menneiden vuosisatojen aikana. Miten juutalaiset suhtautuvat?
-Juuri siksi kolme ensimmäistä koulutuspäivää ovat niin tärkeitä.
Opetamme, miten puhua siten, että viesti menee perille.
Kerron nyt esimerkin keskustelusta juutalaisen ja kristityn välillä, -
tulipa kristitty sitten Italiasta, Suomesta, Saksasta tai Koreasta.
Tavallisesti keskustelu menee näin.
Uskova lähestyy juutalaista sen jälkeen, kun olemme laulaneet.
Opettelemme nimittäin myös muutamia hepreankielisiä lauluja.
Julistamme Sanaa muuten myös arabeille.
En ole varma, onko meillä aikaa puhua siitä nyt.
Pyrimme siihen, että israelilainen näkee ensin uskovien ryhmän, -
joka heiluttaa Israelin lippuja. Keskustelut avautuvat sen jälkeen.
Tavallisesti keskustelu menee näin: -
Uskovat puhuvat israelilaiselle.
Kuvitellaanpa nyt, että olemme Israelissa ja olet juutalainen.
"Olemme tulleet eri puolelta maailmaa.
Minä olen Suomesta. Olemme tulleet rohkaisemaan teitä.
Koko maailma nousee teitä vastaan.
Maailma on vastustanut teitä siitä saakka, kun lähditte Egyptistä.
Koko maailma on teitä vastaan, mutta älkää pelätkö, -
Jumala on kanssanne. Jumala on valinnut teidät.
Hän on luvannut teille valtakuntansa.
Hän pitää jokaisen antamansa lupauksen.
Luvattu valtakunta on nyt tulossa teille."
Pyrimme rohkaisemaan heitä, jotta he eivät pelkäisi muslimien vihaa -
joka nousee Israelia vastaan.
Taas kerran Israelia ollaan pistämässä ahtaalle.
"Älkää pelätkö. Jumala on kanssanne. Samoin me."
Seuraavaksi on kiitosten vuoro.
"Tulimme kaikkialta maailmasta.
Olen tullut Suomesta kiittämään teitä.
Kiitos, että olette esitelleet meille -
ainoan oikean Jumalan, Abrahamin, Iisakin ja Jaakobin Jumalan.
Ilman Israelin kansaa palvoisimme tämän maailman epäjumalia.
Ilman Israelia maailmassa olisi täydellinen pimeys.
Kiitos, että olette antaneet meille Raamatun, -
Vanhan ja Uuden testamentin."
Lopuksi: "Olemme tulleet kaikkialta maailmasta. -
Itse olen tullut Suomesta pyytämään anteeksi.
Pyydän anteeksi sitä, mitä olemme tehneet Jeesuksen nimessä.
Jeesus opetti meitä rakastamaan, antamaan anteeksi -
ja palvelemaan toisiamme.
Jos joku pyytää sinulta paitaa, anna hänelle viittasikin.
Rakasta vihamiestäsi. Siunaa häntä.
Anna anteeksi, että olemme tehneet täysin päinvastoin -
kuin Jeesus opetti. Pyydän, että annat anteeksi.
Älä anna kirkkohistorian estää sinua tulemasta todellisen, -
sinulle luvatun Messiaan luo. Tässä on sinulle kirja luettavaksi."
Tässä kohdassa annamme hepreankielisen kirjan.
Sadat israelilaiset ovat tulleet uskoon lukemalla kirjaa.
Monen negatiivinen suhtautuminen Kristukseen muuttuu positiiviseksi.
Nämä uskovat, jotka saapuvat kaikkialta maailmasta, ovat vastaus
Jumalan tahtoon, joka ilmaistiin Moosekselle 5. Moos. 32:ssa: -
"herätän heidän kiivautensa kansalla".
Paavali, UT:n merkkihenkilö, nojaa siihen sanoessaan:
"eivät kai juutalaiset sen vuoksi kompastuneet, -
että he jäisivät maahan makaamaan? Päinvastoin! -
Heidän lankeemuksensa on avannut pelastuksen muille kansoille, -
ja näin juutalaiset ovat saaneet aiheen kadehtia niitä."
Olemme ajassa, jolloin Pyhä Henki on laskenut -
monien kristittyjen sydämiin rakkauden.
On suuri ihme, että 2000 vuoden katkeran vihan ja vainon jälkeen -
niin monet kristityt ovat alkaneet rakastaa Israelia.
Se on suuri ihme!
On mahtavaa kerätä tällaiset uskovat yhteen, -
tuoda heidät Israeliin ja varustaa heidät
julistamaan ilosanomaa Israelissa. Jumala toimii siinä.
Pelastuksen shofar -lähetysjärjestö on Jumalan kädessä työkalu, -
jolla Hän kerää uskovia tahtonsa mukaisesti eri kansakunnista -
ja saa Israelin kadehtimaan näitä kansoja.
-Entä sellaiset ihmiset, jotka eivät pidä siitä, -
että kuljette kaduilla julistamassa Jeesuksen Sanaa.
Millaista vastustusta kohtaatte?
-Vastustusta löytyy aina.
Ihmiset vastustivat profeettoja.
Muista, mitä ihmiset tekivät Jeremialle.
Jos luet Aamosin elämästä, näet mitä hänelle tehtiin.
Jeesuksen ja apostolien elämästä voi huomata, että oli aina ihmisiä
jotka valitsivat mieluummin pimeyden kuin valon.
On aina ihmisiä, jotka hyökkäävät, kun esität totuuden.
Mutta mitä heistä. Jumala heitä siunatkoon.
Emme anna heidän pysäyttää työtämme.
Tiedämme, että teemme Jumalan työtä.
Jos kohtaamme vastustusta, emme lannistu.
Pidämme kaikkia asioita ilona ja kiitämme Jumalaa kaikesta.
Yksi asia on varma: emme anna pelon pysäyttää tätä mahtavaa työtä
jonka tiedämme Jumalan haluavan tehdä juuri tässä ajassa, -
jolloin hetki on lähellä ja ajan merkit ovat hyvin selvät -
ja Herran päivä on lähellä.
Autuas on se, joka ei kompastu totuuden edessä.
-Kerrot kirjassasi esimerkkejä tilanteista, joita kohtaatte.
Eräässä esimerkissä henkeäsi uhattiin.
Miten koet sen. Luotatko Jumalaan niin paljon, -
ettet usko minkään tuhoavan sinua?
Mikä saa sinut jatkamaan aloittamaasi työtä?
-Tunnen oloni hyvin nöyräksi.
Koen etuoikeutena saada tulla osalliseksi Herran kärsimyksistä.
Pyhä Henki saa minut jatkamaan.
Kaikkivaltias Jumala antaa minulle voimaa.
Olen myös ymmärtänyt, että minut voidaan tappaa, -
mutta jos tuotan kunniaa Jumalalleni kuolemallani, -
tapahtukoon niin. Kymmeniä tuhansia kristittyjä -
varhaisessa seurakunnassa antoi henkensä -
ylösnousseen Herramme totuuden vuoksi.
En ole varma, ettei minulle voisi sattua jotakin.
Aina kun menen kadulle, voi tapahtua vaikka mitä.
Haluan vain tuottaa kunniaa Jumalalle, vaikka se veisi elämäni.
-Suomalainen media antaa hyvin yksipuolisen kuvan -
Lähi-idän tilanteesta. Minkälaisen neuvon antaisit meille?
Mitä meidän pitäisi ajatella Israelista ja muista kansoista?
Onko median antama näkemys ainoa ja totuudellinen?
Mitä sinä israelilaisena haluaisit sanoa suomalaisille?
-Sydäntäni särkee nähdessäni, miten hyväuskoisia ihmiset ovat, -
olivatpa he sitten Suomesta tai jostakin muualta.
Ihmiset olevat välinpitämättömiä totuutta kohtaan.
He ovat hyväuskoisia.
He eivät ymmärrä, mistä tässä kaikessa on kyse.
Jumala asettaa kaiken valmiiksi Herran päivää varten.
Sanani Suomelle ja kaikille ihmisille maailmassa on, -
että tutkikaa islaminuskontoa.
Painotan, että meidän täytyy erottaa islamin uskonto -
ja muslimit ihmisinä.
Meidän tulee ehdottomasti rakastaa muslimeja ihmisinä, -
mutta vihata islamia uskontona.
Täytyy ymmärtää, mistä on kysymys.
Emme saa uskoa pelkästään kaksinaamaisia puheita, -
joita islamin hengelliset johtajat pitävät.
He puhuvat yhdessä paikassa tietyllä tavalla -
ja toisessa paikassa toisella tavalla.
Arabian kielellä yhdellä tavalla, englannin kielellä toisella tavalla
Jos tutkii edes hieman koraanin ja islaminuskon sisintä sanomaa, -
tajuaa, että kyseessä on uskonto, -
joka ei varmasti lepää -
ennen kuin on alistanut koko maailman valtansa alle.
Heille se tosiasia, että juutalaiset asuvat Israelissa, -
on kuin sylkäisy Muhammadin ja Allahin kasvoille.
He tekevät mitä tahansa tuhotakseen Israelin kansan.
Joku kerran kysyi, kuinka monta sotaa Israel on käynyt.
Voimme laskea erilliset sodat. Niitä on noin viisi.
Mutta oikeampi vastaus kysymykseen on yksi pitkä sota.
Muslimimaailma, islaminuskonto on päättänyt tuhota juutalaiset.
Mutta Jumala on tietenkin Israelin kanssa.
Kaikki asetetaan valmiiksi Herran päivää varten.
Raamatussa kerrotaan hyvin selkeästi Jerusalemista.
Lopun päivinä Jumala kerää kansansa takaisin maahan.
Neuvoni Suomen kansalle on katua, kääntyä Jumalan puoleen, -
uskoa Jumalaan ja huutaa Herramme Jeesuksen Kristuksen nimeä
ja antaa sydämensä Hänelle, jotta saisi iankaikkisen elämän.
-Tämä on hyvin mielenkiintoista. Voisimme jatkaa keskustelua tunteja
Ohjelmamme on kuitenkin lopussa.
Kiitos, että tulit vieraaksi ohjelmaamme.
Haluan toivottaa siunausta Israelille ja työlle, jota teet.
-Haluan kutsua suomalaiset kesäkampanjoihimme.
Voit tulla 3 tai 2 viikoksi. Saamme uuden keskuksen, -
joten pian voi tulla myös pidemmäksi ajaksi.
Rukoile puolestamme.
Internet-sivuillamme on tietoja siitä, miten voit tukea meitä, -
kun viemme evankeliumia niin juutalaisille kuin arabeillekin.
Jumala teitä jokaista siunatkoon!
Suomennos: Marianne Tenetz